Diari Oficial de la Generalitat Valenciana


Sumari del DOGV 8532, del 18-04-2019 (2019/3943)

RESOLUCIÓ de 15 d'abril de 2019, de la Conselleria d'Habitatge, Obres Públiques i Vertebració del Territori, per la qual s'amplia el termini màxim per a resoldre el concurs convocat per a l'adquisició d'habitatges amb destinació al parc públic de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3943


Data del document
:   15-04-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 15 d'abril de 2019, de la Conselleria d'Habitatge, Obres Públiques i Vertebració del Territori, per la qual s'amplia el termini màxim per a resoldre el concurs convocat per a l'adquisició d'habitatges amb destinació al parc públic de la Generalitat. [2019/3943]  
Vistes les actuacions practicades en l'expedient de referència i de conformitat amb els següents antecedents de fet.  
1. Mitjançant resolució de la Conselleria d'Habitatge, Obres Públiques i Vertebració del Territori de data 3 d'octubre de 2018 es va convocar concurs per a l'adquisició d'habitatges en municipis de la Comunitat Valenciana per a la incorporació al parc públic de la Generalitat, de conformitat amb el plec de condicions aprovat per la mateixa conselleria en data 26 de setembre de 2018 per a regir el procediment del concurs esmentat.  
2. De conformitat amb la clàusula 12 del plec de condicions aprovat, relatiu a l'obertura de proposicions, informes tècnics i proposta d'adjudicació, en el termini màxim de quatre mesos a comptar des de la celebració de l'acte d'obertura del sobre 2, la mesa analitzarà les ofertes econòmiques en relació amb els habitatges presentats, i podrà sol·licitar tots els informes tècnics que considere necessaris i que es relacionen amb l'objecte del concurs. Una vegada rebuts els informes tècnics pertinents, la mesa analitzarà les ofertes econòmiques contingudes en les proposicions presentades en relació a cadascun dels habitatges i podrà realitzar, si escau, una contraoferta seguint l'ordre de prelació l'import de la qual vindrà determinat pel menor dels següents: oferta de venda, el valor de taxació aportat i el valor de taxació realitzat per la conselleria, que el venedor pot acceptar o rebutjar en el termini de 5 dies naturals des de la notificació. En cas que no accepte la contraoferta es continuarà el procediment amb el següent licitador, segons l'ordre de prelació. Determinades per la mesa les ofertes més avantatjoses s'alçarà l'acta corresponent, i s'elevarà a l'òrgan de contractació la proposta de licitadors amb els quals contractar i d'habitatges seleccionats.  
3. L'obertura del sobre 2 va tindre lloc el passat dia 18 de desembre de 2018 i per tant el termini indicat en l'apartat anterior finalitzaria el pròxim 18 d'abril del corrent.  
4. Amb data 5 d'abril de 2019 s'ha rebut informe de valoració dels habitatges oferits en el concurs realitzat per l'Agència Tributària Valenciana del qual es dedueix que un alt percentatge de les ofertes realitzades excedeixen el valor/taxació dels habitatges efectuat per l'administració, per la qual cosa és oportú realitzar les corresponents contraofertes als licitadors als efectes procedents.  
  
Fonaments jurídics  
1. De conformitat amb el que disposa l'article 32 de la Llei 39/2015, d'1 d'octubre, del procediment administratiu comú de les administracions públiques, l'administració, excepte precepte en contra, podrà concedir d'ofici o a petició dels interessats una ampliació dels terminis establits, que no excedisca la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat als interessats. Tant la petició dels interessats com la decisió sobre l'ampliació hauran de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut. Els acords sobre ampliació de terminis o sobre la seua denegació no seran susceptibles de recurs, sense perjudici del que siga procedent contra la resolució que pose fi al procediment.  
En virtut d'això, vistos els preceptes legals esmentats i altres de general i pertinent aplicació, fent ús de les atribucions que em són conferides, es dicta la següent resolució:  
  
Únic  
Ampliar el termini contingut en la clàusula 12 del plec de condicions aprovat mitjançant resolució d'aquesta conselleria de data 26 de setembre de 2018 per a regir el concurs per a l'adquisició d'habitatges amb destinació al parc públic de la Generalitat per un termini igual a la meitat de l'inicialment establit, a comptar des de la finalització del termini inicial, sense que l'ampliació puga excedir dos mesos.  
  
València, 15 d'abril de 2019.- La consellera d'Habitatge, Obres Públiques i Vertebració del Territori: M. José Salvador Rubert.